#### Nr. 5204 din 9 martie 2017

#### 

#### RAPORT DE SPECIALITATE

privind modificarea HCL nr.109 din 31 august 2016 privind desemnarea reprezentanților Consiliului Local în Consiliul de Administrație a Liceului Tehnologic Constantin Brâncuși Dej

Având în vedere adresa Liceului Tehnologic Constantin Brâncuși Dej nr.430 din 27.02.2017 , prin care solicită desemnarea a doi(2) reprezentanți ai Consiliului Local Dej pentru a face parte din consiliul de administrație al liceului mai sus menționat.

**Potrivit**  art.1 alin(3) din Ordinul Nr. 3160/2017 din 1 februarie 2017

pentru modificarea şi completarea Metodologiei-cadru de organizare şi funcţionare a consiliului de administraţie din unităţile de învăţământ preuniversitar, aprobată prin Ordinul ministrului educaţiei naţionale nr. 4.619/2014 , unitățile de învățământ care școlarizează în învățământul profesional și tehnic, consiliul de administrație este format din:

‚’’13 membri, 6 dintre aceştia sunt cadre didactice, primarul sau un reprezentant al primarului, 2 reprezentanţi ai consiliului local, un reprezentant al părinţilor şi 3 reprezentanţi ai operatorilor economici parteneri; în situaţia în care sunt mai mulţi operatori economici, aceştia îşi desemnează reprezentanţii în consiliul de administraţie al unităţii de învăţământ sau pot forma un consiliu reprezentativ care să desemneze reprezentanţii pe locurile alocate operatorilor economici. Directorul unităţii de învăţământ este membru de drept al consiliului de administraţie din cota aferentă cadrelor didactice din unitate."

Prin urmare solicită modificarea punctului 3 din HCL 109 din 31 august 2016, în sensul reducerii de la trei reprezentanți(3) ai Consiliului Local la doi(2) reprezentanți pentru Liceul Tehnologic Constantin Brâncuși.

**S E C R E T A R,**

**Jr. Pop Cristina**